
DISSERTATIO  MEDICA 

DE 


CORDIS  PALPITATIONE. 


Carolo  Locock  Auctore. 


Umnia  quae  ad  medendi  scientiam  pertinent, 
quamvis  moneat  ratio,  tamen  experientia  ad  com- 
probanda  requiritur :  aptiusque  videtur  me,  ad- 
huc  inexpertum,  ex  aliorum  observatione  potius 
quam  ex  nostra,  quae  sim  dicturus,  deducere. 
Quod  si  eadem  postea  provectiore  aetate  prose- 
quar,  de  iis  rebus  mclius  judicare  ex  experientia 
licebit,  quae  in  juventute  rationi  solum  consenta- 
neae  esse  videntur. 

A 

Pauca  quidem  hominibus,  medicis  nihil  dignius 
est,  quam  eos  affectus,  de  quibus  tractare  pro- 
posui,  scilicet,  illas  cordis  functiones  laesas,  ma- 
china  nondum  vitiata,  considerare. 

Jucundissimum  erit  cognoscere  signa,  quae  in 
quibusdam  vitia  cordis  ipsius  denotant,  ex  aliis 
causis  oriri  posse,  et  nonnunquam  fallacissima 
esse.  Discrimina  maxime  desiderantur,  cum  ani- 
madvertimus  causam  praecipuam  et  maxime 
communem  esse  anxietatem  et  metum  aegri,  ne 
vitium  aliquod  cordis  ipsius  adsit,  quod  non  me- 
dicinae  pateat,  et,  ex  improviso,  deleat  vitam. 
Carolus  Bell  judicavit,  etsi  cor  ipsum  saepis- 
sime  morbis  affici  videtur,  et  miseriae  oppressio- 
nisque  omnia  signa  ostendit,  tamen  illa  organi 
ipsius  vitia,  quae  post  mortem  inveniuntur,  raris- 
sime  accidere.  "  This  is  to  be  ascribed  to  the 
more  lively  sensibility  of  the  heart,  and  its  strict 
dependencies  upon  the  reciprocal  actions  of  the 
whole  system, — so  that  whilst  the  feeling  of  dis- 
ease  in  the  heart  is  common  almost  to  a  necessity 
in  every  more  universal  disease,  its  organic  de- 
rangements  are  comparatively  few  *." 

*  "  System  of  Dissections,"  p.  53. 

Admodum  notabile  videtur,  cordis  morbos  in- 
tra  paucos  annos  frequentius  accidisse ;  verun- 
tamen  hoc  non  tantum  ex  morborum  incremento, 
quantum  ex  investigatione  anatomica  magis  ac- 
curata,  indagationeque  magis  extensa,  quae  ad  no- 
titiam  causarum  adhuc  abditarum,  et  ad  phaeno- 
mena  morborum  multum  contulerunt,  accidisse  vi- 
detur.  Tametsi  hi  affectus  forsitan  revera  augean- 
tur,  et  alii  rationem  dcderunt,  mentis  exercita- 
tionem  adauctam  in  nostra  aetate,  propter  majo- 
rem  literarum  extensionem  (ex  quibus  major  sen- 
sibilitas  fit),  quae  procliviores  homines  ad  morbos 
generis  nervosi  reddidisse  videtur ;  namque  ani- 
mum  cum  corde  magnum  commercium  habere 
non  dubitandum  est. 

Alii  jure  notaverunt,  medicos  his  morbis  cordis 
imaginatis,  quam  alii,  magis  pronos  fuisse ;  par- 
tim  forsan  ex  exercitatione  nimia  vel  mentis 
anxietate,  quibus,  in  vitae  officiis,  subire  coguntur. 
Ex  his  oriuntur  dyspepsia  et  concoctio  difficilis,  et 
hoc  modo  cordis  functiones  pravantur.  Sed  quo- 
niam  sunt  alii,  qui,  ex  aliis  causis,  dyspepsiac  ob- 
noxii  sunt,  quique  palpitatione  cordis  non  labo- 
rant,   verisimilius  videtur,  medicos,  quanti  mo- 

menti  hoc  organum  sit  praescios,  quamque  necesse 
sit  functiones  ejus  rite  effici,  citius  perturbationes 
ejus  quam  levissimas  sentire  ;  et,  ex  timore  cordis 
ipsius  morbi,  quod  accidere  potest,  accidisse  cre- 
dunt,  et  iu  hoc  modo  timores  morbo  inserviunt, 
signaque  augent. 

Plurima  subitae  mortis  exempla,  quae  auctores 
enarraverunt,  ex  cordis  vitiis  originem  duxerunt ; 
et  quoniam  investigationes  recentiores  haec  saepius 
exstitisse  monstraverunt,  signa  plus  studii  move- 
runt,  et  quam  plurimum  notitia  nostra  de  hac  re 
adaugetur. 

Diagnosis  morborum  thoracis  multo  magis  dif- 
ficilis  quam  partium  aliarum  est :  quippe  quod 
fabrica  illa  ossea  circumdante,  per  pressuram  de 
morbi  causa  sedeque,  sicut  in  abdomine,  scire  nihil 
possumus. 

Nuper  Corvisart  ad  hanc  indagationem  per 
thoracis  percussionem  multum  contulit ;  post 
quem,  LiENNAC  instrumentum  cylindricum  in- 
venit,  Stethescopen  dictum,  per  quod  ausculta- 
tione,  an  structura  ejus  vitietur  necne,  scire 
possumus.  Quamvis  autem  multum  utilitatis  ex 
hoc  vel  illo  modo  in  pulmonis  vitiis  acquiretur, 

tamen  parum  ad  notitiam  cordis  morborum  alter- 
uter  confert. 

Plurimi  auctores,  ubi  de  palpitatione  tractave- 
runt,  per  naturam  ejus  vel  per  causas,  in  varias 
Species  distinxerunt :  Alii  spissitudini  sanguinis 
vel  nimio  acori, — alii  abundantise  bilis  vel  prava- 
tioni, — alii  concoctioni  vitiatae, — alii  functionibus 
nervorum  laesis,  adscripserunt,  et  in  hoc  modo 
Classes  ordinaverunt.  Mihi  optimum  videtur,  de 
Idiopathicis  et  Symptomaticis  dicere  ;  tametsi,  an 
revera  ulla  species  idiopathica  sit,  dubitandum 
est. 

In  Nosologia  ejus,  Professor  illustris  Cullen, 
Palpitationes  in  Classe  "  Neuroses,"  Ordineque 
"  Spasmi,"  collocavit ;  et  definitio  est,  "  Motus 
cordis  vehemens,  abnormis." 

Palpitationes  autem  verae  multum  distant  ab 
illo  cordis  motu  vehemente,  qui  in  febribus  com- 
mune  signum  est,  quique  evanescit,  morbo  evanes- 
cente.  Namque  in  his  sanguinis  cursus  non  tam 
impeditur,  quam  majore  vi  impellitur.  Palpi- 
tatio  vera  autem  saepius  intervallis  sine  ulla  evi- 
dente  causa  oritur,  et  motus  cordis  valde  inaequa- 
lis  est. 

Auctores  dixerunt,  cum  semel  sensus  hujus 
nobis  cognitus  sit,  medicum  nunquam  postea  de 
hac  re  falli  posse.  Burns  ita  definit,  "  Whcn 
we  are  called  to  see  a  patient  with  genuine  ner- 
vous  palpitations,  we  find  the  heart,  when  we  ap- 
ply  the  hand  over  the  chest,  acting  more  unre- 
strainedly  than  usual :  it  flutters  in  the  thorax, 
and  strikes  confusedly  against  the  ribs  ;  still  this 
action  is  only  a  modification  of  the  healthy  one, 
for  we  feel  the  pulsations  of  the  heart  in  the  usual 
place  *."  Et  Corvisart  dicit  diagnosin  facilem 
esse,  "  entre  les  palpitations  legeres,  foibles,  fu- 
gaces,  dont  la  cause,  ordinairement  morale,  est 
connue :  et  les  palpitations  fortes,  violentes,  fre- 
quentes,  presque  continues,  pendant  des  mois,  des 
annees,  dont  les  causes  sont  souvent  obscures,  et 
presque  toujours  anciennes,  et  qui  sont  des  signes 
de  maladies  de  coeur  f ."  Sed  nunc  certiores  fac- 
ti  sumus,  palpitationes  quam  maxime  terrificas 
vehementesque,  per  consensum  solum  cum  aliis 
morbis,  et   ubi   cor   omnino  sanum  manet,  saepc 

*  Burns,  "  On  the  Heart,"  p.  101. 

f  Corvisart,  "  Sur  les  Maladies  de  Coeur,"  p.  440. 

evenire.  Veruntamen,  ut  Burns  descripsit, 
"  the  fluttering"  et  "  confused  striking"  vix  hu- 
jusmodi  morborum  pessimis  exemplis  applicari 
possunt,  quin  etiam  si  manus  thoraci  admoveatur, 
sensum  habemus  quasi  cordis  inaequaliter  et  vi 
convulsiva  thoraci  renitentis,  eundemque  contun- 
dentis.  Motus  ejus  etiam  maxime  irregularis  est 
quod  ad  durationem  vimque  et  accessiones  repeti- 
tas.  Ex  magna  parte  credunt  medici.  genus  pe- 
rieulosissimum  e  cordis  vera  convulsione  adoriri, 
atque  in  exemplis  levioribus,  vi  haud  tam  magna 
spasmus  clonicus  inducitur,  vix  nomine  convul- 
sione  dignus.  Eodem  tempore  pulsus  interdum 
se  intermittit,  sed  hoc  nunquam  quidem  non  ac- 
cidit,  ideoque  ad  diagnosin  parum  confert :  quo- 
niam  alias  in  toto  defuit, — alias  modo  interfuit 
modo  non, — et  in  aliis  adfuit,  ubi  postea  sectio  ca- 
daveris  organum  ipsum  vitiatum  esse  monstravit. 
Vix  tamen  accidit,  ut,  in  aliquo  hujus  morbi  tem- 
pore,  ex  quacunque  causa  orientis,  pulsus  inter- 
mittens,  vel  etiam  irregularis,  non  sit. 

Dolores  vel  in  hac  vel  in  alia  parte,  aliquando 
continui,  sed  plerumque  vagi  et  inaequales,  hunc 
morbum  comitantur  ;  praecordium  fere  corripiunt, 

humerumque  et  brachium  sinistrum,  uouuuuquam 
tameu  humerum  dextrum  vel  simul  utrumque ; 
et  variae  partes  aliae  his  doloribus  sympatheticis 
subinde  afficiuntur. 

Hi  dolores  excitantur,  vel  per  sympathiam 
uervosam  (ut  fere  dicitur)  quae  connectioni  inter 
nervum  phrenicum  parque  vagum  et  magnum 
sympatheticum  tribui  potest :  vel,  ut  Doctor 
Forster  nuper  proposuit  *,  per  compressionem 
mechanicam  venarum  dilatatarum  congestionem- 
que  in  nervos  concomitantes.  Etenim,  ut  semper 
agnoscitur,  si  compressio  in  nervum  valida  sit, 
sensus  ejus  hebetatur  vel  omnino  tollitur ;  si  levis, 
dolor  ad  extremum  ejus  sentitur. 

Qui  hoc  morbo  laborant,  per  aliquod  spatiurn 
temporis  sine  accessione  saepe  permanent:  sed 
postea,  omnia  signa  fere  subito,  nonnunquam  vero 
gradatim,  revertuntur  ;  plerumque  ex  mentis  agi- 
tationibus,  intemperantia,  fatigatione  nimia,  vel 
ex  reditu  causarum  aliquarum  de  quibus  mox 
dicturus  sum. 


*  Johnson^s  "  Medico-Chirurgical   Journal,"  vol.  ii. 
p.  440. 

In  paroxysmo  ipso,  palpitationes  cordis  interdum 
tam  validae  sunt,  ut  vestes  stragulaque  motu  ejus 
agitari  videantur ;  et  in  quibusdam  exemplis  aeger, 
ut  ait  Sydenham,  illos,  qui  in  promptu  sunt, 
cordis  percussionem  in  costas  audire  posse,  credit. 
Simul  forte  accedunt  brachii,  humerique  et  tem- 
poris  sinistri  dolores — pulsus  ad  carpum  intermit- 
tens  fereque  infirmus,  et  cum  cordis  non  (rvv^povog 
— anxietas  solicitudoque  in  vultu  depinguntur, 
anhelatio,  spirandi  difficultas,  molestia  in  prse- 
cordiis,  magna  nonnunquam  arteriarum  carotida- 
rum  violentaque  pulsatio,  livor  faciei,  venarum 
jugularium  tumefactio,  et  saepe  syncope  #.  Post 
accessionem  violentam  corporis  languor  et  artuum 
tremor  relinquuntur.  Plerumque  in  accessionibus 
accidit,  quoque  longiores  intermissiones  sunt,  eo 
plus  accessiones  urgent.  Sed  exempla  haud 
rara  sunt  ubi  loco  accessionum  et  remissionum, 


*  Sic  Gregory,  "  Omnes  fere  causae  palpitationis 
syncopen  quoque  aliquando  inducere  possunt :  scilicet, 
quidquid  motum  cordis  turbare  et  convellere  queat,  eun- 
dem  nonnunquam  debilitare  et  suspendere  potest."-— 
Cmsp.  Med.  Theor.  p.  146. 

B 

motus  tremulus  et  quasi  duplex  cordis  pulsatio 
constanter  percipiuntur  ;  quae  signa  etiam,  sicut 
alia,  graviora  fiunt  ex  aliqua  agitatione  insolita. 
Haec  signa  leviora  forsan,  sed  continua,  imbecilli- 
mis  corporibus  accidunt,  animique  affectus  depri- 
mentes  praecipue  sequuntur. 


DE  CAUSIS 

Cum  in  alio  loco  dixerim  hunc  morbum,  ut 
opinor,  plurimum  symptomaticum  esse, — causas 
ex  quibus  oriri  putatur,  cognoscere  maxime  opor- 
tet ;  namque,  his  rebus,  in  morbo  tractando,  et  in 
diagnosi  prognosique  formandis,  praacipue  uti- 
mur. 

Imprimis,  igitur,  de  Causa  Proxima. 

Palpitationes  ex  cordis  convulsionibus  consta- 
re  credimus.  Morbi  spasmodici,  apud  auctores, 
irritatione  et  imbecillitate  excitantur  ;  sed  imbe- 
cillitas  spasmos  excitare  dici  non  potest, — modo 
corpus  magis  obnoxium  irritationi  reddit.  Quo- 
niam   vero    haud  raro  in  infirmitatis  maxima? 

exemplis,  excitatio  tam  levis  est  ut  perceptiones 
nostras  effugiat,  imbecillitatem  ipsam  pro  causa 
notare  solemus.  Ubi  musculus  inordinate  move- 
tur,  ut  ait  Doctor  Parr  *,  omnes  causae  irrita- 
tionis,  omnia  quae  solitum  ordinem  turbant,  spas- 
mum  et  convulsionem  inducunt,  quod  in  ventri- 
culo,  intestinis,  et  nonnunquam  in  urethra,  vide- 
mus. 

Ubicunque  cadaverum  sectio  fit  eorum  qui  cum 
palpitationibus,  vel  ex  morbo  organico,  vel  per 
sympathiam,  mortui  sunt,  semper,  ut  puto,  si  cir- 
cuitus  sanguinis  conditionem  inspicimus,  conges- 
tio  sanguinis  venosi  in  dextro  cordis  latere  inque 
venis  magnis  notanda  est.  Neque  sanguinis  ni- 
gri  copia  solita  tanquam  in  morte  ex  alio  morbo 
coacta,  sed  congesta  praeter  naturam  et  maxime 
conspicua  videtur  ;  ita  ut  hunc  aspectum  descri- 
bendo,  dextrum  cordis  latus  venasque  magnas 
sanguine  turgescere,  vel  infarciri  fere  dicamus. 
Quoniam  vero  hic  aspectus  tam  universe  occurrit, 
hanc  sanguinis  in  dextro  latere  congestionem 
spasmi  causam  excitantem  esse,  putare  inducor. 

*  "  London  Medical  Dictionary." 

Haec  congestio  sanguinis,  ex  aliquo  impedi- 
mento  in  circuitu  naturali,  oriri  potest :  nempe,  ex 
valvularum  cordis  ossificatione,  ex  polypis,  ex 
adipis  nimia  copia,  ex  materiae  osseae  aliis  parti- 
bus  depositione,  ex  sanguinis  circuitu  impedito 
in  jecore  vel  in  aliis  visceribus,  ex  infirmo  corpo- 
ris  statu,  inducto  per  dyspepsiam  longam  vel  per 
defectum  exercitationis  vitamque  desidiosam,  vcl 
per  mentem  anxietate  hypochondriasique  depres- 
sam. 

Propter  hanc  sanguinis  congestionem  ratio  fit, 
cur  in  minore  circuitu  maxima  perturbatio  in 
paroxysmo  sit ;  hinc  anhelatio,  spirandi  difficul- 
tas,  livorque  vultus  et  syncope.  Morbi  autem 
accessio,  conatibus  subitis,  exercitatione  violenta 
et  omnibus  quae  cordis  motum  accelerant,  excita- 
tur ;  quippe  quod  organum  infirmius  redditum, 
excitationem  sanguinis  majoris  copiae  ad  latus 
dextrum  delatae,  ferre  non  possit. 

Omnes  palpitationum  Causae  Remotae  sunt  eae, 
quae  actionem  languidam  (ex  qua  accumulatio  fit) 
in  genere  venoso  plerumque  inducunt.  Sed  cum 
nonnunquam  haec  congestio  sine  palpitationibus 
<constet,  aliqua  alia  corporis  conditio  forsitan  sub- 

sit.  Quin  etiam  palpitationes  ab  aliis  irritamcn- 
tis  excitari  possunt,  praesertim  ab  omnibus  quae 
genus  nervosum  recte  afficiunt.  Sic  dicit  Doctor 
Gregory,  "  Spasmus  inducitur  hominibus  jam 
proclivibus  factis,  stimulo  quocunque  cerebro, 
nervo,  musculo,  parti  consentienti  admoto  *." 

In  quibusdam  exemplis  palpitationes  sympa- 
thiae  inter  viscera  ex  nervosa  connectione  tribui 
solent :  et  hoc  non  mirum  est,  ubi  nervorum,  qui 
ad  thoracem  abdomenque  transeunt,  connectionem 
animadvertimus.  Corvisart  tamen  sympathi- 
am  tam  frequentem  causam  esse,  credere  non  vi- 
detur.  Burns  multa  affectuum  cordis  signa  ab 
defectu  congruentiae  in  systemate  vasculari  exci- 
tari  dicitf.  Namque  exempla  non  raro  occur- 
runt,  ubi  homines  cum  omnibus  morbi  in  corde 
ipso  signis  mortui  sunt,  neque  morbus  in  corde, 
sed  in  arteriis  positus  est.  "  Malum,"  ut  dicit 
Doctor  Gregory,  "  natura  spasmus,  variis  cau- 
sis  inducitur,  tum  quae    totum  genus   nervosum 

*  Consp.  Med.  Theor.  p.116. 

f  Buuns,  "  On  the  Heart,^  p.  124. 

afficiunt,  tum  quae  solum  cor  *."  Omnes  fere 
causae  corporis  infirmitatis  ad  morbum,  de  quo 
nunc  agitur,  forsitan  praedisponunt. 

Nunc  de  plerisque  morbis,  quos  palpitationes 
frequentius  comitari  aspiciuntur,  breviter  dicam, 
etsi  hoc  signum  iisdem  non  universe  constat.  Ex 
his  quidam  maximam  imbecillitatem  inducendo, 
et  ita  corpus  irritationibus  affici  magis  procHve 
reddendo  ; — alii  irritamentum  ipsum,  nempe  con- 
gestionem  venosam  excitando ; — alii  autem  per 
partium  consensum  vel  per  sympathiam  nervo- 
sam,  palpitationes  efficere  videntur. 

Palpitatio  tam  saepe  Dyspepsiam  comitatur,  ut 
nonnunquam  inter  signa  ejus  enumeretur ;  sed 
cum  dyspepsia  ipsa  crebro  aliorum  morborum  sig- 
num  sit,  an  ex  dyspepsia,  an  ex  morbo  primario 
oriatur,  dubitare  licebit.  Doctor  Pemberton 
judicat,  ventriculum  certis  morbis  sibi  propriis 
non  solum  obnoxium  esse,  sed  etiam  cum  pleris- 
que  partium  perturbationibus  et  corporis  ipsius, 
sympathiam  habere  f .     Hae  sympathiae  uno  tem- 

*  Consp.  Med.  Theor.  p.  116. 

-J-  "  On  Diseases  of  Abdominal  Visceia,"  p.  97. 

pore,  naturae  conamen  esse  ad  se  auxiliandum, 
alio,  (sicut  in  hoc  exemplo)  ad  nullum  utile  con- 
silium,  dirigi  videntur.  Doctor  Gregory,  de 
palpitationibus  loquens,  sic  dicit,  "  Saepe  quoque 
oritur  a  ventriculo  male  se  habente,  multo  onere 
cibi  crudi  aut  corrupti,  aere  per  concoctionem 
minus  sanam  copiose  extricato,  variisque  acribus, 
stimulato,  distento,  gravato*."  Senac  palpi- 
tationes  ex  nimia  ventriculi  repletione  moveri  opi- 
natur,  quia  in  tali  conditione  diaphragma  sursum 
impellitur,  thoracis  amplitudo  minuitur,  cordis 
motus  constrictior  est,  et  inde  perturbatur  f. 
Praeterea  aorta  in  abdomine  comprimitur,  unde 
sanguis  non  tam  libere  fluit,  atque  ita  cor  magis 
laborat.  Sed,  si  hanc  actionem  mechanicam  non 
consideramus,  ventriculi  functiones  laesae  palpita- 
tiones  saepe  inducunt. 

Lancisus  aortae  aneurismatis  suspecti  ex  acore 
ventriculi  exemplum  dat,  quod  in  hoc  modo  ex- 
plicare  vult  J.      "  Suspicabar  ichores  acres,  tum 

#  Consp.  Med.  Theor.  p.  145 
f  «  Sur  la  Coeur,"  vol.  ii.  p.  522. 
{  De  Aneurismatibus,  p.  246. 

in  corde,  tum  in  arteriis  axillaribus,  fibras  prae- 
sertim  longitudinales  pungere  atque  irritare : 
hinc  enim  perturbato  ac  diminuto  per  contractio- 
nem  diametro  arteriosi  canalis  perturbabatur,  et 
diminuebatur  libertas  sanguinis  trajectionis  ab  ar- 
teriis  in  venas  axillares, — unde  reflexio  atque  re- 
percussio  ejusdem  sanguinis  ad  suum  princi- 
pium."  Proponit  etiam,  signa  arteriae  coeliacae 
aneurismatum,  pari  ratione,  tam  communia,  non 
ex  aneurismate  vero,  sed  ex  ventriculi  conditione 
dependere, 

Hollerius  notabile  exemplum  dat,  ubi  aeger, 
si  post  prandium  dormivit,  vel  decussatim  sedit, 
palpitationibus  maximis  affectus  est :  flatus  libe- 
ratio,  cum  temporum  clavicularumque  dolore  in- 
gente,  levamen  semper  attulit.  In  hoc  exemplo, 
mirum  est  palpitationes  ex  crurum  decussatione 
ortas  esse ;  forsitan  vero  sub  hac  positura  sangui- 
nis  fluxus  in  cruribus  tardior  redditur,  et  inde 
major  copia  cordi  impellitur.  Senac  spas- 
mum  cordis  flatum,  tanquam  intestinorum,  saepe 
in  aliis  morbum  excitare  putat  *. 

*  "  Itaque  sicuti  de  vermibus  modo  dixi,  ita  de  fla- 
tibus  nunc  dico,  plerumque  hos  cordi  molestos  esse,  non 

Cibi  certae  species  quibusdam  palpitationes  af- 
ferunt.  Senac  hominem  cognovit,  cui  post 
coffaeam  epotam  palpitationes  semper  adfuerunt. 
Malpighus  sine  accessione  hujus  morbi  legu- 
mina  nunquam  devorare  potuit. 

Doctor  Hamilton  sic  dicit  *,  "  Palpitation  of 
the  heart  is  not  an  uncommon  attendant  on  dis- 
orders  of  the  stomach, — it  is  to  be  considered,  in- 
deed,  as  a  symptom  of  dyspepsia.  On  some  oc- 
casions,  when  it  has  been  of  long  standing,  and 
so  violent  and  persevering  as  to  have  been  the 
immediate  cause  of  death,  no  organic  disease  has 
been  discovered  to  which  it  might  be  referred." 
Doctor  Guegory,  in  Praelectionibus  suis,  ait, 
quod  ex  quinquaginta  qui  palpitatione  laborant, 
quadraginta  et  novem  esse  solere  in  quibus  signa 

c 


cum  ejus  aut  pericardii  cavum,  sed  cum  subjecta  intes- 
tina  occupant,  et  ventriculum.  Quae  saepe  flatus  disten- 
dunt  adeo,  ut  septo  transverso,  et  huic  incubanti  cordi 
incommodent ;  sic  autem  manifesto  patet,  quod  in  scho- 
liis,  observationem  illam  additis  xviii.  semel,  itcrum,  ac 
tertio  inculcatur,  flatibus  erumpentibus,  levari  aut  solvi 
palpitationem."     Morgagni  Epist.  xxiii.  16. 

*  "  Treatise  on  Purgative  Medicines,"  p.  199. 

ex  organorum  concoquentium  vitiis  potius  indu- 
cuntur. 

Ut  dyspepsiae  autem  signa  crebro  jocinoris  mor- 
bis,  ita  palpitationes  in  multis  exemplis  iisdem 
excitantur.  Si  cogitamus  de  signorum  jocinoris 
vitiati  varietate  violentiaque,  non  mirum  erit,  si 
per  sympathiam  cor  affectum  fuerit ;  sed  in  he- 
patitide  longa  idem  etiam  fit,  ut  puto,  quia  san- 
guis  in  arteriam  hepaticam  venamque  portae 
transire  per  viscus  morbidum  facile  non  potest, 
igiturque  in  circuitum  communem  repellitur,  et 
hoc  modo  actiones  has  regulares  interrumpit. 
Quidam  familiaris  meus  palpitatione  vehemente 
et  molestissima,  paroxysmis  subitis,  saepe  cum 
syncope,  strangulationisque  sensu,  denique  cum 
cordis  morbi  fere  omnibus  signis,  multis  annis  la- 
boraverat.  Anno  proximo  autem  hepatitide  cor- 
reptus  est,  propter  quod  hydrargyrum  ordinatim 
et  diu  cepit,  et  postea,  cum  hepatitide,  palpitatio- 
nes  omnino  discesserunt. 

Intestinorum  morbi  inter  causas  esse  dicuntur. 
Senac  scribit,  palpitationes  saepe  sub  diarrhoea, 
et  nonnunquam  post  purgantium  drasticorum 
usum,  accidere.     Nuperrime  exemplum  vidi,  ubi 

palpitationes  violentes  vomitione  propter  vomito- 
rium  assumptum  evidenter  excitatae  sunt.  Dog- 
tor  Gregory  judicat  vermes  in  intestinis  saepius 
causam  esse.  Hollerius  exemplum  narrat 
puellae  rusticae,  palpitatione  laborantis,  quae  post 
vermes  magna  copia  expulsas,  sana  reddita  est. 
Cor  in  aliis  palpitat  quibus  alvus  nimis  astricta 
est,  sed,  dejectionibus  ordine  factis,  iterum  natu- 
raliter  pulsat. 

Antiqui  lienem  morbos  excitare,  magis  quam 
hodierni,  crediderunt ;  ei  cordis  palpitationem 
nescio  quibus  vaporibus  ex  liene  assurgentibus 
tribuerunt.  Caeterum  lienis,  tanquam  aliorum 
viscerum  morbis,  cor  per  sympathiam  certe  affi- 
ci  potest.  Tulpius  descripsit  sectionem  post 
mortem  hominis,  qui  palpitationibus  maxime  af- 
fectus  erat,  in  quo,  nihil,  praeter  lienem  indura- 
tum  amplioremque  quam  pro  natura,  inventum 
est. 

Senac  credit  etiam  renum  morbos,  praecipuc 
calculosos,  cor  nonnunquam  rificere.  Doctor 
Brocklesby  *  notabile  exemplum  dat  foeminae, 


*  "   Medical   Observations   and   Inquiries,""    vcl.  iii. 
p.  274. 

quas,  una  cum  diabetis  signis,  palpitationem  cor- 
dis  pulsumque  valde  intermittentem  liabuit : 
quoque  melior  pejorve  diabetes  facta  est,  eo  mi- 
nus  magisve  palpitationes  vexarunt.  Tribus  au- 
tem  annis,  signis  utriusque  morbi  simul  nunc 
auctis,  nunc  amotis,  cor  cum  renum  conditione 
consensisse  inferre  licebit. 

Sauvages,  etiam  in  Nosologia  sua  "  palpita- 
tionem  a  pancreate"  enumcravit.  Forsitan  lioc 
haud  raro  accidit,  sed  unum  exemplum  solum  in- 

veni.  Stork  *  aegram  vidit,  quam,  tempore 
quo  menses  fluere  solebant,  vomitus  violentissi- 
mus,  summa  pectoris  angustia  et  cordis  palpita- 
tio  subito  corripuerunt.  Haec  signa  remediis 
cesserunt,  sed  ad  fundum  ventriculi  continua  pul- 
satio  cum  tumore  percipiebatur,  quse  cordis  motui 
respondebat.  Altero  mense,  ubi  menstrua  ite- 
rum  prodire  debuissent,  nil  apparuit,  et  iisdem 
signis  afficiebatur.  Post  paucos  menses,  tumor 
in  epigastrio  subito  amplior  factus  est,  et  mors 
supervenit.  Adaperto  corpore,  omentum,  ventri- 
culusque  et  intestina  e  suis  locis  amota  et  com- 

*  "  Annus  Medieus,"  p.  245. 

pressa  reperiuntur  ;  p&ncreatis  autcm  fuit  moles 
admodum  magna,  ct  adeo  gravis,  ut  tredecim  li- 
bras  civiles  ponderc  exccsserit.  Sectionc  detege- 
batur  id  in  saccum  cxtensum  esse,  qui  plenus 
fuit  sanguine,  partim  grumoso,  partim  adeo  co- 
acto  ct  membranoso,  ut  in  lamellas  separari  po- 
tuerit.  Stork  deinde  rogat  "  an  violento  vomi- 
tu  arteria  in  medio  pancreatc  rupta  continuo  fu- 
dit  sanguinem,  et  sensim  pancreatis  substantiam 
in  saccum  distendit,  et  tantae  molis  tumorem  pro- 
duxit?" 

Senibus  corpus  imbecillius  est,  torporque  et 
idcirco  congestio  venosi  circuitus :  hinc  haemor- 
rhoidi  procliviores  sunt.  Hujus  suppressio,  vel 
alicujus  humoris  fluxus  soliti,  scilicet  menstruum 
in  fceminis  quae  quinquagesimum  annum  attige- 
runt,  ulcerum  veterum  sanatio,  omnia,  sine  dubio, 
palpitationes  inducunt.  Senac  etiam  tempe- 
ramenta  sanguinea  his  affectionibus  magis  ob- 
jici  judicat,  dicitque,  "  c'et  a  la  meme  cause, 
qu'il  faut  attribuer  certaines  palpitations  qui  sont 
periodiques  #." 

*  "  Sur  lcs  Maladics  de  Cceur,'1  vol.  ii.  p.  529. 

Rursus  etiam  plethora  generalis,  praecipue  cum 
obesitate  et  infirmitate,  idem  confert ;  propterea 
quod  in  his,  tum  excitationem  auctam,  tum  vim 
resistendi  diminutam,  invenimus.  Doctor  Gre- 
gory  dicit,  "  Sanguinis  quoque  nimia  abundan- 
tia,  vel  nimius  impetus,  veluti  a  cursu,  &c.  eun- 
dem  effectum  praestare  potest  *  "  Sub  finem  gra- 
viditatis  quoque  palpitationes  haud  raro  adsunt, 
partim  ab  hysteria,  partim  a  magnorum  vasorum 
compressione,  ita  ut  cordi  copia  sanguinis  major 
feratur. 

Certum  est  podagricos  palpitationibus  objectio- 
res  esse,  praesertim  ubi  podagra  repulsa  est,  aut 
male  se  prodit ;  sed  hoc  multum  distat  ab  illis 
signis  podagrae  f^sroc^utr^g  ad  cor  ab  extremis 
partibus.  Dilectus  auctoris  Pater5  podagrae 
objectus  haereditariae,  per  aliquot  annos,  cordis 
palpitationibus  maxime  laboravit,  quas  forsitan 
mentis  solicitudo  corporisque  fatigatio  graviores 
reddiderunt.  Etsi  per  quaedam  signa,  has  ex  po- 
dagra  proficisci  speravit,  tamen,  ne  ex  organico 
cordis  morbo  inducantur  timens,  medicum  peri- 

*  Consp.  Mcd.  Theor.  p.  145. 

tissimum  de  re  consuluit,  qui,  omnibus  auditis, 
signa  ex  podagra  oriri  censuit.  Post  hydrargy- 
rum  parvis  copiis  cum  infusione  amara  brevi  tem- 
pore  assumptum,  palpitationes  omnino  decesse- 
runt ;  postea  veropodagrae  quaedam  signa  primum 
habuit. 

In  scorbuto,  morbo  summa  infirmitate,  apud 
optimos  auctores,  inducto  et  stipato,  palpitatio- 
nes  saepe  occurrunt.  Doctor  Cullen  *  sangui- 
nis  conditionem  corruptam  scorbuto  induci  eredi- 
dit,  et  ubi  natura  ejus  mutationem  subierit,  non 
mirum  est,  si  actionem  cordis  rite  excitandi  vim 
perdiderit. 

In  Nosologia  sua  Sauvages  locavit,  *  palpi- 
tationem  febricosam  ;"  et  aliquibus  febribus  pal- 
pitationes  nonnunquam  adsunt,  id  quod  Senac 
febris  violentiae  refert ;  namque  in  hoc  morbo 
omnes  partes  agitantur,  vasaque  magis  actuosa 
reddita,  sanguinem  vi  majore  in  cor  propellunt : 
u  il  n'est  donc  pas  extraordinaire  qu'il  s'engorge, 
qu'il  s'irrite,  qu'il  redouble  ses  efforts,  que  ses 


Cullen^s  u  First  Lines,"  vol.  iv.  p. 

battemens  soient  plus  sensibles,  et  se  dereglent  en 
divers  cas  #." 

In  febribus  intermittentibus  eaedem  crebrius 
accidere  videntur.  Stork-)-,  de  intermittente 
tractans,  dicit  se  habuisse  aegros,  quibus  omni  die, 
certa  hora,  circa  manifestam  febrem,  ortae  sunt 
cordis  palpitationes  aut  magnae  pectoris  anxieta- 
tes ;  seque  cinchonam  exhibendo,  segros  perfectae 
sanavisse.  Senac  quoque  judicat  has  frequen- 
tiores  in  febribus  intermittentibus  esse. 

Palpitationes,  Asthma,  Pleuritidemque  et  Hy- 
drothoracem,  saepe  comitantur. 

In  Nosocomio  Regio  Edinburgensi,  exemplum 
nuper  fuit,  ubi  palpitationes  cum  Anasarca  ex  in- 
flammatione  membranae  cellulosae  simul  apparue- 
runt,  et  ubi  post  mortem,  in  cordis  structura  ni- 
hil  vitii  perceptum  est. 

Hypochondriasis  et  Hysteria  morbi  sunt  qui 
saepissime  palpitationes  excitant ;  atque  in  aegris 
sic  laborantibus  crebro  signum   est  omnium  mo- 

*  "  Sur  les  Maladies  de  Coeur,,,  vol.  ii.  p.  526. 
+  "  Annus  Medicus,r>  p.  75. 

lestissimum.  Morgagni*  post  exemplum  nar- 
ratum  mortis  a  palpitatione  vehemente,  et  ubi 
nullum  vitium  cordis  adfuit, — memorat  eas  ex  tur- 
bato  nervorum  systemate  saepe  oriri,  et  hanc  ra- 
tionem  dat,  quapropter  hypochondriacis  magis  ac- 
cidant,  nempe  nervos  eorum  multo  procliviores 
esse  ad  abnormes  repentinos  motus  suscipiendos. 
Citat  etiam  Saxoni^e  sententiam,  qui  olim  doce- 
bat,  "  ex  cerebro  ortum  ducere  palpitationem 
cordis,  et  aliquando  fieri  ex  solo  nervorum  vitio, 
nulla  apparente  laesione  in  cerebro."  In  hypo- 
chondriasi  autem,  abdominis  viscera  plus  minus- 
ve  fere  obstruuntur,  sanguis  eo  congeritur,  et 
haud  sine  difficultate  per  jecur  transire  potest. 
Praeterea  nervos  turbatos  et  animi  inquietudinem 
aegri  semper  habent,  idcirco  si  palpitationes  ori- 
untur  non  mirum  est.  In  hysteria  eaedem  res 
occurrunt,  propria  cum  utero  sympathia  valde  ad- 
juvante. 

Omnes   animi  affectus  palpitationes  nonnun- 
quam  inducere  videntur.     Hoffman  vero  cor, 

D 

ex  nimio  gaudio  palpitare  negat.  Affectus  qui 
animum  deprimunt,  anxietasque  praecipue,  hoc  ef- 
ficiunt.  Doctor  Gregory  dicit  #,  "  anxietas  si 
gravis  fuerit  et  diuturna,  fractis  corporibus  viri- 
bus,  imprimis  quae  sanguinem  cursum  efficiunt, 
alteram  inducere  poterit." 

In  omnibus  fere  exemplis,  si  signorum  vestigia 
usque  ad  principium  indagantur,  ad  aliquod  tem- 
poris  venimus,  in  quo  animus  moestitia  magna  et 
solicitudine  affectus  est.  Aliis  qui  hoc  modo 
passi  sunt,  summa  imbecillitas,  lassitudo,  dyspep- 
sia  et  saepe  jocinoris  turbatio  accidunt.  Ex  hoc, 
quomodo  cor  afficiatur  discernere  possumus.  Cae- 
terum  in  aliis,  ante  satis  temporis  his  affectibus 
fuerat,  cor  cum  animo  consensisse  videtur ;  et  in 
quibusdam,  palpitationes  simul  cum  animi  affec- 
tione  discesserunt :  in  plurimis,  a  functione  vis- 
cerum  concoquentium  turbata,  eadem  animi  af- 
fectione,  sustinentur. 

*  Consp.  Med.  Theor.  p.  56. 

DE  DIAGNOSI. 

Inter  omnia  quidem,  diagnosis  maxime  con- 
siderari  oportet,  et  ex  notitia  Causarum  quae  sig- 
na  induxerunt,  auxilium  praecipue  sperandum 
est  *. 

lnfelix  est,  quod  multis  exemplis  diagnosis  la- 
tet,  et  adhuc  incerta  est.  Tantum  inquirendo 
perspicacissime  de  rebus  minutissimis,  corporaque 
secando  accuratissime  post  mortem,  ad  distinctio- 
nem  multum  conferre  possumus. 

In  plurimis  distinguere  annon  palpitationes  ex 
laeso  corde  originem  ducant  vix  possumus  ;  et  so- 
lum,  ubi  aeger  sanus  redditur,  de  diagnosi  morbi 
recte  dicendum  est. 

Ex  spatio  temporis  quo  palpitationes  durant, 
etiam  diagnosis  magis  accurate  ducenda  est.  Se- 
cundum  Corvisart  hoc  ad  rem  maxime  perti- 
net,  et,  in  sanis,  palpitationes  semper  evanuisse, 


*  "  Les  causes  de  palpitation  peuvent  dans  biens  des 
cas  etablir  entre  elles  des  signes  distinctifs  assez  conclu- 
ans." — Corvisart,   "  Sur  le  Cceur,"  p.  440. 

ubi  animi  affectus  et  res  occasionales  quae  induxe- 
runt,  sublatae  sunt.  Aliis  autem,  ex  iisdem  cau- 
sis,  palpitationes  accidisse,  quae,  ex  viribus,  redi- 
tuque  et  duratione,  cor  laesum  esse,  "  par  la  cause 
qui  les  a  fait  naitre,*"  cito  demonstraverunt.  Ex 
his,  vero,  vix  judicare  possumus,  siquidem  saepius 
accidit,  palpitationes,  cum  animi  affectibus  a  qui- 
bus  inductae  sunt  apparere,  neque  decedere  ;  sed 
prava  conditione  facta  in  aliis  visceribus,  ex  ea- 
dem  causa,  servantur ;  et  nisi  haec  persequimur, 
levari  non  possunt. 

Corvisart  rite  signa  notabilia  indicat,  inter 
agitationes  abnormes,  quae  ex  aneurismate  cordis 
oriuntur,  et  tremores  imbecilliores  ex  mentis  af- 
fectu  : — de  gradibus  autem  inter  haec  extrema  ni- 
hil  dixit. 

In  corde  laeso,  exercitatio  omnia  signa  excitat, 
vel  fere  auget ;  sed  in  palpitatione  ex  sympathia 
vel  ex  infirmitate  plethoram  venarum  inducente, 
exercitatione  prudenter  gradatimque  peracta,  mor- 
bus  tollitur,  vel  saltem  levatur.  Hoc  fit  per  san- 
guinis  circuitum  in    venis.  actione  musculorum, 

•  Corvisart,   "  Sur  Je  Coeur,"  p.  440. 


DE  CORDIS  PALPITATIONE.  29 

niagis  aequalem  redditum,  vel  per  concoctionem 
hoc  modo  meliorem  factam,  vel  per  mentem  ad 
jucundiora  versam. 

In  hydrope  pericardii,  secundum  Burns,  indi- 
cia  sequentia  accidunt,  et  in  intervallis  paroxys- 
morum  in  caeteris  exemplis  non  apparent.  Manu 
regioni  cordis  admota,  sensus  est  quasi  aquae  sac- 
cus  interpositus  erat, — atque  si  aeger  se  inclinat, 
praecipue  si  ad  latus  sinistrum,  pulsus  obscurus 
in  ima  parte  thoracis  sentitur, — simulque  pulsus 
ad  solitum  locum  major  est.  Medici  periti  in- 
ferre  non  dubitaverunt,  quod  pulsus  maxime  tar- 
dus  et  distinctus  serum  in  pericardio  effusum 
plane  indicat  *. 

Burns  credit,  quod  in  illis  quorum  cordi  peri- 
cardium  adhaeret,  palpitationes  accidere  non  pos- 
sunt,  quod  videndum  est,  (sic  dicit),  si  functiones 
naturales  cordis  notemus ;  quoniam  plus  quam 
dimidium  cor  nunquam  uno  tempore  distendi  po- 
test,  et  quoniam  cordis  pulsatio  in  costas  per  cor- 
dis  pericardiique  liberum  motum  lapsumque  lu- 
bricum  inter  se  fit ;  ita,  ubi  semel  adhaeserunt. 


*  Buuns,  "  On  the  Heart;1  p.  43. 


30  DE  CORDIS  PALPITATIONE. 

pulsus  regularis  impeditur,  et  tantum  vibratio 
quasi  sentitur  in  situ  quo  cor  quondam  pulsabat, 
pulsusque  nunc  ad  regionem  epigastrii  refertur. 

In  cordis  inflammatione  longa,  (Burns  credit,) 
palpitatio  vera,  nunquam  pro  signo  constante  no- 
tari  potest,  ac  solummodo  forte  accidit ;  atque  in 
palpitatione  vulgari  dolor  in  thorace  non  fixus 
est,  sicut  in  inflammatione  cordis  longa. 

Distat  ab  acuta  carditide  vi  et  duratione  dolo- 
ris,  et  in  hoc  morbo  febris  semper  urget. 

Signa  carditidis  similia,  sed  leviora,  in  rheu- 
matismo  cordis  vel  podagra  adsunt ;  in  his  mor- 
bis  autem  diagnosin  deducimus  ex  signorum  me- 
tastasi  ab  aliis  ad  alias  partes. 

Angina  pectoris,  secundum  Doctorem  Parry, 
ortum  habet  a  vitio  arteriarum  coronariarum  cor- 
dis,  fere  a  conversione  in  os, — unde  circuitus  san- 
guinis,  magna  ex  parte,  per  hoc  organum  impedi- 
tur ;  et  quamvis  sanguinis  satis  ad  cor  nutrien- 
dum  immittitur,  ut  in  quibusdam  exemplis  per 
molem  sanamque  duritiam  hujus  organi  apparet, 
fere  tamen  minor  copia  quam  necesse  est  ad  subi- 
tam  ejus  et  violentam  actionem.  Ex  his  videtur 
quod  cor,  quamvis  ita  depravatum,   functionem 

solitam  perficere  possit,  dum  eorpus  animusque 
quiescunt,  etsi,  ubi  praeter  consuetudinem  mo- 
ventur,  vires  cordis,  non  pari  ratione  adaucta,  la- 
buntur. 

Non  dubitandum  est,  multa  exempla  quibus 
cor  vitiatum  fult,  sub  titulo  Anginae  pectoris  auc- 
tores  collocasse,  quse  ex  aliis  causis,  magis  quam  ex 
coronariis  conversis  in  os  pendeunt ;  quamobrem, 
propter  plurima  signa  huic  morbo  assignata  mag- 
na  difficultate  laboramus, — et  diagnosin  tbrmare 
vix  possum.  In  multis  anginae  pectoris  exem- 
plis,  aegri  ossificationis  diathesi  obnoxii  fuerunt ; 
quatuor  enim  homines  narrantur,  quibus  costa- 
rum  cartilagines  in  os  conversae  sunt  *.  In  an- 
gina  pectoris  sanguinem  detrahere  proderit,  quia 
hoc  modo  cor  nimia  plenitudine  liberatur.  Sed  in 
palpitationibus  ex  infirmitate  et  idcirco  ex  irrita- 
tione  orientibus,  sanguinis  detractio  nocebit.  Ex- 
ercitatione,  signa  anginae  pectoris  augentur,  sed 
palpitationes  minuuntur. 

Burns,  exempla  quaedam  ubi  ih  os  cor  ipsum 
conversum  fuerat,  narrat,  quibus  palpitatio  nun- 

"  Medic  >-Chirurgical  Transactions,"  vol  vii. 

quam  adfuit ;  igitur  inter  signa  huic  propria 
enumerari  non  potest. 

Cum  valvulae  cordis  in  os  vertuntur,  (ut  Doc- 
tori  LjENNAc  visum  est  *,)  notitia  ejus  bene  per 
Stethescopen  nobis  afferetur,  sono  quasi  felium 
blandentium  edito ;  et  manu  cordis  regioni  ad- 
mota  idem  sentitur. 

Doctor  Feiiriar  pulsum  in  epigastrio  in  am- 
plificatione  cordis,  multum  distare  docuit,  a  pal- 
pitatione  communi ;  namque  in  illo  cor  sic  senti- 
tur,  "giving  a  jarring  sensation,  the  stroke  seem- 
ing  restrained,  and  succeeded  by  a  kind  of  thril- 
ling."  Burns  autem  de  hac  re  aliter  credit,  et 
dicit  signa  esse,  molestiam  in  thorace,  et  sensum 
subinde  asphyxise ;  pulsum  plenum,  tardum  et 
mollem,  in  uno  exemplo  non  saepius  quam  undecies 
in  hora  sexagesima  parte  pulsasse:  cor  etiam 
tarde  sed  aequaliter  se  contrahere  sentitur. 

L^ennac,  in  descriptione  ejusdem  morbi,  ut 
videtur,  sub  titulo  Dilatationis  passivae,  dicit,  ubi 
in  ventriculo  sinistro  accidit,  pulsum  infirmum 


*  In  citando  Lennac  non  est  ex  libro  ipso  sed  ex 
analysi  ejus — in  "  Johnson's  Medico-Chirurgical  Jour- 
nal,"  vol.  ii. 

esse  et  mollem,  cor  parum  palpitare,  et  saepius 
actionem  ejus  non  esse  sentiendam, — sonitum 
per  Stethescopen  late  sonorum  esse  et  clarum,  si 
regioni  apicis  cordis  cylindrum  admovetur.  In  iis 
exemplis  venas  jugulares  turgidas  esse  notavit. 

Si  dilatatio  in  ventriculo  dextro  est,  signa  si- 
milia  adsunt,  sed  sonus  praecipue  ad  sternum  re- 
fertur. 

Hypertrophia  simplex,  vel  Aneurisma  cordis 
activum,  sine  amplificatione,  raro  invenitur.  Ubi 
ventriculus  sinister  hoc  modo  afficitur,  si  Stethes- 
cope  inter  quintam  et  sextam  costam  admovetur, 
contractiones  ejus  quasi  validissimae,  cum  sonitu 
hebetiore,  quam  ubi  partes  sanae  sunt,  percipiun- 
tur.  Contractio  auricularum  brevissima  est,  et 
parum  sonora.  Reverberatio  cordis,  solum  in 
spatio  valde  circumscripto  audienda  est.  In  hoc 
morbo,  etiam,  aeger  assidue  sentit  cordis  ejus  ac- 
tionem  auctam  esse :  sed  palpitationes  tantum  in 
paroxysmis  accidunt,  et  in  intervallis  magis  mi- 
nusve  levatur  morbus.  In  hypertrophia  simplice 
etiam  saepe  pulsus  nec  intermissio  neque  irregu- 
laritas  adest.  Ubi  in  ventriculo  dextro  occurrit, 
major   thoracis   constrictio  sub   respiratione  est, 

color  faciei  magis  livida  fit,  et  venae  jugulares  ex- 
ternae  pulsaut.  Per  Stethescopen  pulsus  cum 
majore  souitu  apud  imum  stemum  quam  apud 
costas  sentitur. 

In  aneurismate  cordis  activo  vel  amplificatione 
ventriculorum  cum  parietibus  crassioribus,  quod 
saepius  accidit,  signa  ex  illis  omnibus  formari  vi- 
dentur.  Ventriculorum  contractio  impulsum 
validum,  sonumque  clarum  Stethescopi  dat.  Au- 
riculorum  contractio  plane  sonora  est.  Pulsus 
late  per  thoracem  audiendus  est,  praesertim  in  in- 
fantibus  macrioribusque.  Pulsus  etiam  tam  ve- 
hemens  fere  est,  ut  vestes  stragulaque  agitet ; 
apud  carpum  tamen  saepius  admodum  parvus  est. 
Thorace  percusso,  sonus,  a  naturali  valde  distans, 
editur. 

Quod  ad  Diagnosin  tamen  adhuc  multum  de- 
ficit, — posteaque  magis  quaerendum  est.  Saepe 
difficilius  est,  inter  varias  cordis  laesiones  quam 
inter  has  et  signa  palpitationis  communis,  dis- 
cernere. 


DE  CORDIS  PALPITATIONE. 


DE  PROGNOSI. 

Ex  diagnosi,  prognosis  praecipue  formanda  est. 
Lancisus  *  cordis  palpitationem  mortis  subitae 
signum  esse  posuit :  "  si  fuerit  frequens,  si  mag- 
na,  si  cum  anhelitu,  animi  deliquiis,  omni  genere 
inaequalitatum  pulsus." — "  e  contrario  quidem, 
si  palpitatio  oriatur  ex  causa  cordi  obstante,  ne- 
quaquam  adjuncta,  sed  cum  fluidis  circulante,  ut 
plerumque  esse  solet  acerrimus  ichor  vel  quid- 
quid  aliud,  quod  ad  irritandas  cordis  fibras,  plane 
fugitivum  pertingit;  raro  abrumpendam  illico 
vitam  minitatur." 

Exempla  pauca  mortis  inter  accessionem  fue- 
runt,  forsan  ex  paralysi  subita  exercitationem  ni- 
miam  sequente. 

Corvisart  dicit,  palpitationum  periculum 
semper  ex  viribus  durationeque  causarum  colli- 
gendum  esse.     Cum  dubium  est,  aegro  ipsi,  sem- 


*  Lancisi  Opc ra,  p.  21. 

per  prognosin  faustum  dare  oportet,  ita  ut  in  bona 
spe  quiescat ;  namque  ad  curationem,  timores 
quse  vitam  miseram  reddunt,  discutere  maxime 
convenit.  Doctor  Brocklesby,  post  narratio- 
nem  exempli  de  quo  jam  dictum  est  *,  sic  scribit, 
"  This  recovery  seems  to  evince  that  it  may  be 
often  advisable  to  feed  the  eager  wishes  of  the 
sick  with  proper  confidence  of  a  cure,  in  several 
deplorable  cases,  at  least  till  a  sufficient  time  for 
trying  the  efficacy  of  medicines  hath  been  allow- 
ed — before  the  physician  venture  to  pronounce  a 
doubtful  case  desperate." 


DE  CURATIONE. 

Vix  necesse  est  dicere,  quam  celeriter  huic 
morbo  praesidia  afferre  oporteat ;  namque  si  solum 
functiones  adhuc  pravantur,  quam  cito,  ex  mora, 
cordis  vitium  supervenire  possit,  ignoramus.  In 
hoc  enim,  sicut  in  aliis  morbis,  ubi  functio  diu 


*  Vide  Pag.  19. 


DE  CORDIS  PALPITATIONE.  $ 

pravata  est,  fabrica  laesa  fere  post  aliquod  tempus 
supervenit,  et  deinde  ad  periculum  expergiscimur 
tum,  cum  vix  ulla  medicina  valere  potest. 

Plurimi  modi  curandi  vitium  ipsius  cordis, 
qui  ab  auctoribus  variis  statuti  sunt,  solum  refer- 
ri  debent  functionibus  laesis,  quoniam  illud  levari 
solum  non  tolli  potest. 

Imprimis  de  curatione  dum  accessio  urget,  de- 
inde  in  intervallis,  dicam. 

Accessio  autem  ex  corde  convulso  pendere  fere 
putatur,  et  effectus  medicamentorum  quae  Anti- 
spasmodica  vocantur,  hanc  rationem  comprobare 
videntur. 

In  exemplis  plurimis  dum  paroxysmus  ingra- 
vescit,  camphora  vel  aether  multum  prodest,  et 
opium  in  magna  copia  admodum  laudatur.  Cum 
vix  ulla  spes  manet,  sanguinis  missionem  demum 
tentare  licebit,  ut  credo,  nisi  in  iis  exemplis  in 
quibus  morbus  sine  dubio  ex  plethora  oritur; 
propterea  quod  in  plurimis  ex  irifirmitate  spas- 
mus  inducitur,  itaque  sanguinis  detractio,  infir- 
mitatem  augendo,  nocebit.  In  plethora  vero,  et- 
si  cordis  infirmitas  magis  minusve  palpitationes 
excitat,  tamen  missio  sanguinis  saepe  utilis  est, 

causam  remotam,  nempe  plethoram,  amovendo, 
etiamque  ita  efficiendo  ut  cor  infirmum  sanguinis 
irritationem  melius  sustinere  possit. 

Vesicatoria  parti  vicinse,  cucurbitula  sine  ferro, 
pediluvium,  et  decubitum,medici  etiam  laudarunt ; 
sed  ex  sensu  strangulationis  aeger  decumbere  non 
semper  potest. 

Ubi  palpitationes  pro  tempore  intermittuntur, 
secundum  causas  morbi  auxilia  afferre  debemus. 

Si  ex  viscerum  malis  est,  hydrargyrum  in  copiis 
ad  morbum  aptis  praecipue  prodest,  et  semper  in 
iis  exemplis  utendum  est,  forma  pilulae  hydrar- 
gyri,  cum  infusis  amaris  et  aromaticis  conjunctis, 
semper  gratum  esse  videtur. 

Acidum  prussicum,  minutis  portionibus,  in  pal- 
pitatione  cum  dyspepsia,  utile  esse  nuper  dici- 
tur  *. 

Dr.  Hamilton  f  dicit,  se  iterum  iterumque 
purgantia  in  hoc  morbo  commode  dedisse ;  et  non- 
nunquam    sanationem  exemplorum   pessimorum 


*  Vide  Elliotson  "  On  Prussic  Acid." 

f  "  Treatise  on  Purgative  Medicines,"  p.  199. 


1)E  CORDIS  PALPITATIONE.  39 

valde  mirabilem  fuisse  ;  ita  ut  (addit)  nunquam 
nunc  in  talibus  signis  desperare  soleat,  donec  ex- 
perientia,  purgantia  satis  magnis  copiis  diuque  ad- 
liibita,  nihil  prodesse  docuerit.  Adjicit  quoque, 
quamdiu  alvus  rite  ducitur,  hos  morbos  nunquam 
accidere. 

Doctor  Gregory  etiam,  in  Praelectionibus 
suis,  docuit,  plerosque  homines  qui  a  se,  in  hoc 
morbo,  praesidia  quaesiverunt,  curando  concoctio- 
nem  sanatos  fuisse. 

Ad  hanc  rationem  medicamenta  ex  ferro  aptis- 
sima  videntur.  Lancisus  *  de  morbo  suo,  et  de 
curatione  ejus,  sic  narrat :  "  Cum  tria  ante  lustra 
pertinaci,  mihique  sensibili  cordis  contractione,  in- 
deque  ortus  pulsus  intermittentia,  ex  hypochon- 
driorum  consensu,  per  sexennium  laboraverim, 
usu  tandem  rhabarbari,  chalybis,  et  juris  viperini, 
perfecte  convalui." 

Aquae  Bathonicae  multum  ad  hoc  consilium 
usurpantur ;  sed  Cheltenhamicae,  quia  purgatio- 
nem  simul  cum  ferri  viribus  conjungunt,  magis 
conveniunt. 

*  Lancisi  Opera,  p.  21 . 

Commodum  etiam  ad  aliam  rationem  tribuen- 
dum  est,  siquidem  nihil  tantum  auxilii  affert, 
quantum  mentem  ex  perpetua  solicitudine  moe- 
stitiaque  servare. 

In  palpitatione  nequaquam  a  corde  laeso  ori- 
ente,  exercitatio  prudenter  acta,  simul  cum  aliis 
remediis,  maxime  utilis  est.  Sydenham,  prae- 
cipue  equitationem  per  paucas  horas  quotidie,  lau- 
dat,  quia  animum  firmat  et  ad  hilaritatem  condu- 
cit 

Inter  alia  corroborantia  autem,  ne  lavationem 
frigidam  moneamus  cavendum  est,  quia  *  exem- 
pla  sunt  in  quibus,  in  initio  curationis,  nocuit, 
inducendo  plethoram  in  cor,  quod  jam  functiones 
rite  perficere  non  potest. 

Societas,  peregnnatio  sine  labore,  vitse  regula- 
ritas,  victusque  simplex  et  concoctu  facilis,  omnia 
quodammodo  adjuvant. 

Conditio  una  tantum  est  corporis,  scilicet  ple- 
thora,  palpitationes  movens,  quae  jure  aliam  cur- 
rationem  postulat.  In  hoc  tentandum  est,  ple- 
thoram  tollere,  neque  corpus  infirmare,  id  quod 

efficcre  saepe  difficillimum  est.  Praecipue  tamen 
purgantibus,  exercitationi  sub  divo,  et  victui  parcae 
Hdendum  est.  In  plurimis  missione  sanguinis 
non  opus  est. 

XJbi  fluxus  suppressi  palpitationes  excitant,  ne- 
cesse  est  eos,  si  fieri  potest,  reducere  ;  sed  si  ali- 
quod  vetat  ex  parte  sanguinem  detrahere,  fonti- 
culumque  perpetuum  inserere  debemus. 

Haec  yero  proposui  hac  potissimum  ratione 
quod,  ut  saepe  accidere  potest,  multi  morbi  alia- 
rum  partium  multa  signa  vel  omnino  eadem  vel 
utrique  similia  signis  cordis  ipsius  laesi  ostendunt, 
qui  morbi  tamen  curatibnem  plane  admittunt ; 
aegri  in  tali  re,  ex  praemissis,  felicem  spem  conci- 
pere  possunt.  Neque  hoc  fecisse,  ut  mihi  vide- 
tur,  utilitate  carebit.  Nullus  enim  dubito  quin 
spes  ipsa  aliquid  conferre  ad  optatam  sanitatem 
quodammodo  potest;  animo  scilicet  levato,  et 
metu  insanabilis  atque  miserrimi  morbi  amisso. 

ln  hac  dissertatione  historiam  hujus  morbi 
studio  tam  digni,  narrare  conatus  sum ;  delicta- 
que  inexpericntiae  meae  referenda  sunt,  siquidem 
auctores  vix  ulli  sunt,  qui  de  hac  re  penitus  trac- 
taverunt,  etsi  tam  bene  de  ipsius   cordis  vitiis 

scripserunt.  Indagationes  igitur  longse  per  plu* 
rimos  libros  postulantur ;  ac  me  piget,  quod 
quaedam  monumenta  consulendi  mihi  opportuni- 
tas  non  fuit,  per  quse  forsitan  historiam  perspica- 
ciorem  dedissem,  causasque  et  diagnosin  melitts 
deduxissem. 


FINIS. 


730  Locock  (Carolus)  Dissertatio  Medica  Inau- 
guralis  De  Cordis  Palpitatione.  Edinburgh, 
P.  Neill,   1821  £3  3a 

8vo.  42  pp.  Green  calf  tooled,  g.e.  Presentation 
inscription  from  author. 

The  writer  of  this  thesis  afterwards  attained  great 
eminence,  for  he  became  Sir  Charles  Locock,  and 
as  physician-accoucheur  was  present  at  the  birth  of 
all  Qucen  Victoria's  children. 

In  his  thesis  he  gives  an  interesting  account  of  the 
progress  of  Cardiac  therapy,  and  latterly  is  chiefiy 
concerned  with  Corvisart.  He  is,  however,  just  in 
time  to  note  Laennec's  invention,  "  Laennec  instru- 
mentum  cylindricum  invenit,  Stethoscopen  dictum, 
per  quod  auscultatione,  an  structura  ejus  vitietur 
necne,  scire  possumus." 


*****. 


s).  Dissertatio  Medica  Inauguralis  de  Cordis  Palpitatione  ;  quam, 
imine,  ex  auctotitate  Rev.  D.  G.  Baird.  First  Edition,  8vo' 
Zdinburgh,  1821  £10  lOs. 

ist  be  one  of  the  first,  if  not  the  first  book  written  by  an  Englishman  to  advocat<- 
m  diagnosis.  In  the  preface  to  his  "Original  Cases"  (1824)  Sir  John  Forbes,  whose 
id  also  appeared  m  1821,  said  that  with  the  single  exceptiou  of  Dr.  Duncan  of 
)f  no  Doctor  m  the  British  Isles  using  auscultation  in  the  clinic.  Sir  Charles  Locock 
is  gynaeeologist.  was  one  of  Duncan's  pupils,  and  it  was  to  Duncan  that  he  d.-dicated 

of  the  work  of  Burns,  Corvisart  and  Laennec,  but  on  pp.  32-4,  there  is  a  sectionon 
:  of  the  stethoscope  is  clearly  recommended  from  the  author's  personal  experience 

